6. Mind häirib see, et pronksiöödel protestinud said võimaluse laamendada Pärnu maanteel vähemalt kolme tunni jooksul. Pärnu maantee on Tõnismäelt kolmeminutise jalutuskäigu kaugusel, Tallinn oli politseinikke täis. Siiamaani keegi pole selgesõnaliselt seletanud, kus see politsei oli. Kogemata võib jääda mulje, et kellelgi oli vaja politseinike asemel Pärnu maanteele suunata ajakirjanikud. Sellisel juhul on iseenesestmõistetav, miks valitsusel pole midagi selle vastu, et heldekäeliselt  taastamiskulud kompenseerida. Öeldakse ju, et tellija maksab muusika eest.